Continuen les obres del Pla d'Ocupació de la Diputació
05 d’abril 2017

​Les obres del Pla d'Ocupació de la Diputació de València segueixen avant a Sagunt. Així ho han comprovat els regidors de Promoció Econòmica, Miguel Chover, i de Contractació, Pepe Gil, que han visitat el col·legi Joaquín Rodrigo junt a d'Enrique Catalá, director general de la SAG, empresa municipal encarregada de les obres, on han vist que les obres que s'estan fent per a reformar els banys de l'alumnat de primària estan completant-se.

  
![](/media/ffpm4lpg/96-c_joaquin-rodrigo-banos4.jpg)

Chover ha manifestat que el Pla d'Ocupació suposa **“un doble benefici per al municipi, ja que d'una banda ajuda a la contractació de persones aturades de Sagunt i per un altra milloren les instal·lacions”**. Estes obres, que a més a més contemplen l'adequació de l'Escola-Taller, la reparació i la posterior pintura d'un mur en una altra escola, van començar el 14 de febrer i han suposat la contractació de huit persones, quatre peons de construcció, dos oficials i dos pintors.

![](/media/0emc53ie/96-c_joaquin-rodrigo-banos1.jpg)  
Els salaris del personal els cobreix el Pla d'Ocupació de la Diputació mentre que els materials necessaris per a la realització de les obres són a càrrec de l'Ajuntament de Sagunt. En total, la subvenció provincial ascendeix a 95.261 euros.

![](/media/ovmdbtrz/96-c_joaquin-rodrigo-banos6.jpg)  

Finalment, cal destacar que, a banda de les actuacions de manteniment en els col·legis, també s'estan realitzant treballs de paleta i pintura en altres edificis públics com és la Casa de la Joventut.

*   [](http://www.facebook.com/sharer.php?u=https://aytosagunto.es/va/actualitat/continuen-les-obres-del-pla-d-ocupacio-de-la-diputacio/ "Facebook")
*   [](http://twitter.com/share?url=https://aytosagunto.es/va/actualitat/continuen-les-obres-del-pla-d-ocupacio-de-la-diputacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-les-obres-del-pla-d-ocupacio-de-la-diputacio/ "Linked In")
*   [](mailto:?body=https://aytosagunto.es/va/actualitat/continuen-les-obres-del-pla-d-ocupacio-de-la-diputacio/)